stanford-oval/wikipedia huggingface dataset:
ריצ'רד גאד
קריירה

גאד למד בבית הספר לדרמה של אוקספורד, והשלים קורס שנתי בשנת 2012. הוא הופיע במופעי הפרינג' Cheese & Crack Whores (2013), Breaking Gadd (2014) ו-Waiting for Gaddot (2015) בפסטיבל הפרינג' של אדינבורו. ההצגות הוצגו לראשונה בפסטיבל והמשיכו להיות מוצגות בתיאטרון סוהו בלונדון. המופע "Waiting for Gaddot" זכה בפרס קומדיה "Amused Moose" בשנת 2015 וכן בפרס הקומדיה הסקוטית למופע היחיד הטוב ביותר בשנת 2016. הוא גם היה מועמד לפרס מלקולם הארדי לחדשנות ולפרס צ'ורטל לחדשנות.
מופע הפרינג' של גאד משנת 2016, "Monkey See Monkey Do", זכה בפרס הקומדיה של אדינבורו לתוכנית הקומית הטובה ביותר והיה מועמד גם לפרס "Total Theatre" בקטגוריית חדשנות. מאוחר יותר באותה שנה, גאד זכה בפרס הקומיקאי של צ'ורטל והיה מועמד לפרס Off West End לתיאטרון על הביצוע הטוב ביותר. ההצגה הוצגה ברחבי בריטניה ובאירופה, והוצגה בפסטיבל הקומדיה הבין-לאומי של מלבורן, שם הייתה מועמדת לפרס בארי לשנת 2017. ב-2017 המופע שודר ב־Comedy Central כחלק מסדרת התיאטרון בהופעה חיה בטלוויזיה.
המופע הבא של גאד, "Baby Reindeer" ("אייל תינוק"), על חוויותיו האישיות בהן הוטרד על ידי סטוקרית, הוצג בבכורה ב-2019 בפסטיבל הפרינג' של אדינבורו. על מופע זה זכה בשני פרסים בפסטיבל הפרינג' של אדינבורו: כתיבה חדשה לתיאטרון ופרס הבמה למצוינות משחק. לאחר מכן, ההצגה רצה במשך חמישה שבועות בתיאטרון בוש בלונדון, שם היא זכתה בפרס תיאטרון אוף ווסט אנד לעיצוב הווידאו הטוב ביותר, וכן קיבלה מועמדות בקטגוריית המבצע הטוב ביותר. המופע הועבר מאוחר יותר לתיאטרון אמבסדור בווסט אנד בלונדון, אך בוטל עקב מגפת הקורונה. כמה חודשים לאחר מכן, ההצגה זכתה בפרס אוליבייה.
ב-2024 עלתה לנטפליקס הסדרה "אייל קטן", המבוססת על המחזה. הסדרה מתארת את חוויותיו האישיות בעקבות ההטרדה והסטוקריות שחווה. קרוב לחמש שנים, קיבל גאד כ־41,000 מיילים, כ־744 ציוצים, מכתבים רבים שנפרשו על פני מאה עמודים ויותר וכ-350 שעות של הודעות קוליות מהאישה שעקבה אחריו והטרידה אותו. האישה, שהיא מבוגרת ממנו, מכונה מרתה בסדרה.
גאד שיחק לצד דניאל מייס בדרמת הטלוויזיה "Against the Law", שהייתה מועמדת לפרס באפט"א ב-2017. הוא שיחק בטלוויזיה בסדרות רבות, בהן "קליק", ו"קוד 404". כתסריטאי, גאד כתב כמה פרקים של סדרת הטלוויזיה "חינוך מיני", המשודרת בנטפליקס, וכתב פרקים לסדרה "Ultimate Worrier" ולסדרה "The Last Leg" עבור ערוץ 4, שם שימש גם ככתב. הוא גם שידר כמה פרויקטים ב־BBC Radio 4 וב-BBC Radio Scotland.
בספטמבר 2024, פורסם שגאד חתם על הסכם מבט ראשון עם נטפליקס. מנכ"ל נטפליקס, טד סרנדוס, הודיע על ההסכם במהלך כנס בלונדון והביע תמיכה בגאד ובסיפור שסיפר בסדרה, וטען שהסיפור הוא "הסיפור האמיתי של ריצ'רד".
חיים אישיים

גאד מזדהה כביסקסואל. הוא שגריר של "We Are Survivors", ארגון צדקה בבריטניה המוקדש לסיוע לנפגעי התעללות מינית. גאד עצמו היה קורבן להתעללות מינית. הוא עבר הטרדה מאיימת ותקיפה מינית בשנות ה-20 לחייו.
פילמוגרפיה

| שנה> סרטים | פרויקט> סרטים | דמות> סרטים | הערות> סרטים |
| --- | --- | --- | --- |
| 2005 | Confused | בחור סקוטי #2 | סרט קצר |
| 2007 | Fully-Charged Videos | גאד |  |
| 2017 | Against the Law | אדי מק'נאלי | סרט טלוויזיה |
| 2018 | Diane's New Boyfriend | כריסטופר | סרט קצר |
| 2019 | Whippersnap | גבר | סרט קצר |
| 2019 | Amazonia |  | סרט קצר |
| 2021 | Ladybaby | הארי | סרט קצר |
| 2024 | A Bear Named Wojtek | דייב | סרט טלוויזיה; דיבוב |
| 2024 | Truth Serum | ג'ימי | סרט קצר |
טלוויזיה
| 2012 | Comedy Feeds | בחור כועס בקולנוע | פרק אחד |
| 2014 | Scot Squad | טיבלט קמברליין | פרק אחד |
| 2015 | Tripped | קאלום | 4 פרקים |
| 2016 | אכזרי (אנ') | שליח | פרק אחד |
| 2018 | BBC Teach: Invasion of the Book Readers | ניל | מיני-סדרה; 2 פרקים |
| 2018 | אנושיים | מפגין | פרק אחד |
| 2018 | קליקה (אנ') | בן הווארד | 6 פרקים |
| 2019 | Urban Myths | גארת | פרק אחד |
| 2020 | זרה | דאף | פרק אחד |
| 2020–2022 | קוד 404 (אנ') | ליאם קליסבי | 13 פרקים |
| 2022 | העונה של החתונות (אנ') | קונרד לנוקס | 3 פרקים |
| 2024 | אייל קטן | דוני דאן | מיני-סדרה; 7 פרקים מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2022) |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס ג'ות'הם לטלוויזיה | ההופעה הטובה ביותר במיני-סדרה | אייל קטן | מועמדות |  |
| 2024 | פרס אמי לבידור בפריים טיים | שחקן ראשי במיני סדרה או בסרט טלוויזיה (אנ') | אייל קטן | זכייה |  |
| 2024 | פרס אמי לבידור בפריים טיים | התסריט הטוב ביותר במיני-סדרה או סדרת אנתולוגיה או סרט | אייל קטן | זכייה |  |
| 2025 | פרס גלובוס הזהב | השחקן הטוב ביותר במיני-סדרה, סדרת אנתולוגיה או סרט טלוויזיה | אייל קטן | מועמדות |  |
| 2025 | פרס סטלייט | השחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה | אייל קטן | מועמדות |  |
ססקיה ריבס

| --- | --- |
אין תמונה חופשית
 לידה:  16 באוגוסט 1961 (בת 63) פדינגטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  בית ספר גילדהול למוזיקה ודרמה  בית הספר ליידי אלינור הולס 
 פרופיל ב-IMDb
 
ססקיה ריבס (באנגלית: Saskia Reeves; נולדה ב-16 באוגוסט 1961) היא שחקנית אנגלייה. ידועה בעיקר מהופעותיה בסרטים "Close My Eyes" מ-1991 ו-" I.D." מ-1995, ומהמיני-סדרה "Frank Herbert's Dune". היא עבדה עם הבמאים מייק לי, סטיבן פוליאקוף, מייקל וינטרבוטום וניקולס הייטנר.
ביוגרפיה

ריבס נולדה בלונדון לאם הולנדית ואב אנגלי. היא למדה בבית ספר גילדהול למוזיקה ודרמה שבלונדון.
בתחילת הקריירה שלה הופיעה בתיאטרון בובות וברביו סאטירי בתיאטרון הקהילתי של קובנט גרדן.
בטלוויזיה השתתפה ריבס בסדרות "ספוקס", "The Commander", "לות'ר" ובסדרה הרפואית "Bodies". בתיאטרון שיחקה בתיאטראות בלונדון "התיאטרון המלכותי הלאומי" וב"תיאטרון רויאל קורט" כמו גם בסיורי הופעות בינלאומיים. בנוסף לקריירת המשחק, קולה של ריבס משמש לפרסומות קריינות וקריאת ספרי שמע.
ב-2008 כיכבה ריבס בהפקה מחודשת של "English Touring Theatre" למחזה "Hello and Goodbye" מאת המחזאי את'ול פיוגארד שהועלה בתיאטרון "טרפלגר סטודיוס" בלונדון. ב-2010 גילמה את אן דרווין, אשתו של ג'ון דרווין, בדרמה "Canoe Man" על פי פרשת היעלמותו של ג'ון דרווין (אנ') לצידו של ברנרד היל.
ב-2011 גילמה ריבס את אם המשפחה, אנה ברנגוון, בעיבוד לרומנים של ד. ה. לורנס "הקשת בענן" ו"נשים אוהבות" ששודר ב-BBC4.
ב-2010 שיחקה ריבס בסדרה המשטרתית "לות'ר" בכיכובו של אידריס אלבה.
ב-2015 השתתפה בסדרה "וולף הול" בתפקיד ג'והנה ויליאמסון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 |  | Close My Eyes | נטלי ברייאנט |  |
| 1991 | כלה של חורף | December Bride | שרה גילמרטין |  |
| 1991 | אנטוניה וג'יין | Antonia and Jane | אנטוניה מקגיל |  |
| 1992 | הגשר | The Bridge | איזבל התרינגטון |  |
| 1995 |  | I.D. | לינדה |  |
| 1995 | נשיקת הפרפר | Butterfly Kiss | מרים |  |
| 1999 | מזמור חג המולד | A Christmas Carol | גברת קרצ'יט | סרט טלוויזיה |
| 1999 |  | Heart | מריה אן מקרדל |  |
| 2000 | חולית | Frank Herbert's Dune | ליידי ג'סיקה אטריידס | מיני-סדרה |
| 2003 | בארבע ממדים | The Tesseract | רוזה |  |
| 2003 | להעיר את המתים | Waking the Dead | ד"ר לורי פול | סדרת טלוויזיה (בפרק "Breaking Glass") |
| 2004 |  | Island at War | קאסי מאהי | סדרת טלוויזיה |
| 2004 |  | A Line in the Sand | מריל רוג'רס | סרט טלוויזיה |
| 2005 | החיים שאחרי | Afterlife | שיילה ריבר | סדרת טלוויזיה; פרק אחד |
| 2006 | המפקח לינלי | The Inspector Lynley Mysteries | איילין אדוארדס | סדרת טלוויזיה (בפרק "Natural Causes") |
| 2008 |  | City of Birds |  |  |
| 2008 |  | The Fixer | אנדראה גרין | סדרת טלוויזיה |
| 2009 |  | Me and Orson Welles | ברברה לודי |  |
| 2009 | רציחות במידסומר | Midsomer Murders | מרסיה מקינטיר | סדרת טלוויזיה בפרק "The Sword of Guillaume" |
| 2010 |  | Canoe Man | אן דרווין | דרמה טלוויזיונית |
| 2010 | לות'ר | Luther | בלשית רוז טלר | סדרת טלוויזיה |
| 2010 | וולנדר | Wallander |  | סדרת טלוויזיה |
| 2011 | נשים אוהבות | Women in Love | אנה ברנגוון | מיני סדרה |
| 2011 | לואיס | Lewis | אליסון מקלין | סדרת טלוויזיה (בפרק "Old, Unhappy, Far Off Things) |
| 2011 | עמוד שמונה | Page Eight | אנתיאה קצ'סייד | סרט טלוויזיה |
| 2013 | ורה | Vera | שרה מרסדן |  |
| 2013 | נימפומנית | Nymphomaniac | אחות |  |
| 2014 |  | From There to Here | קלייר | סדרת טלוויזיה |
| 2014 |  | Mindscape | מישל גרין |  |
| 2014 |  | Salting the Battlefield | אנתיאה קצסייד |  |
| 2015 | וולף הול | Wolf Hall | ג'והנה ויליאמסון | סדרת טלוויזיה |
| 2016 | בוגד משלנו | Our Kind of Traitor | תמרה |  |
| 2018 | ארבעה ימים | Collateral | דברה קליפורד | מיני-סדרה |
| 2020 | בלגרביה | Belgravia | אליס | מיני-סדרה |
| 2020 |  | Roadkill | הלן לורנס | 3 פרקים |
| 2020 | אנחנו | Us | קוני פיטרסן | 4 פרקים |
| 2022 | סוסיים איטיים | Slow Horses | קתרין סטנדיש | מיני-סדרה  מועמדת פרס סטלייט לשחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה (2025) |
| 2024 | בריחה | The Outrun | אנני |  |
הערות שוליים

↑  "Portrait of the artist: Saskia Reeves, actor" The Guardian (21 October 2008). Retrieved 27 February 2012.
↑  Saskia Reeves - Qvoice Voice Over Agency, London
↑  '"`UNIQ--templatestyles-00000002-QINU`"'"Canoe Man". BBC Online. נבדק ב-26 במרץ 2010. {{cite web}}:  (עזרה)
↑  '"`UNIQ--nowiki-00000004-QINU`"' Simon Horsford, ‏Women in Love, BBC Four, preview, The Telegraph, 24 March 2011
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007424735605171  PLWABN: 9810592853605606  BnF: cb142195673 (data)  CANTIC: a11118714  GND: 142515957  ISNI: 0000 0001 2020 9758  LCCN: no2002077144  NKC: xx0184188  NTA: 120236567  SUDOC: 233097775  VIAF: 11978651   WorldCat (עם VIAF): 11978651
קולין מהנהלת חשבונות (סדרת טלוויזיה)

| --- | --- |

 סוגה:  דרמה קומית רומנטית
 יוצרים:  פטריק ברמאל (אנ') הארייט דייר (אנ')
 שחקנים:  פטריק ברמאל (אנ') הארייט דייר (אנ')
 פרסים:  AACTA Award for Best Television Comedy Series 
 ארץ מקור:  אוסטרליה 
 שפות:  אנגלית
 מספר עונות:  2
 מספר פרקים:  16
 הפקה
 חברת הפקה:  Easy Tiger Productions אולפני CBS (אנ')
 אורך פרק:  30 דקות
 שידור
 רשת שידור:  Binge 
 תקופת שידור מקורית:  1 בדצמבר 2022 – הווה 
 קישורים חיצוניים
 דף התוכנית ב-IMDb
 
קולין מהנהלת חשבונות (באנגלית: Colin From Accounts) היא סדרת טלוויזיה אוסטרלית מסוגת הדרמה קומית רומנטית שנוצרה ונכתבה על ידי הזוג הנשוי פטריק ברמאל (אנ') והארייט דייר (אנ'), שגם מככבים בתור הדמויות הראשיות בסדרה, גורדון ואשלי. היא עלתה לשידור בשירותי הזרמת הווידאו האוסטרלים Binge (אנ') ו-Foxtel (אנ') ב-1 בדצמבר 2022 כשכל שמונת פרקי העונה הראשונה שוחררו יחדיו.
אחרי שקולין מהנהלת חשבונות הפכה להיות הסדרה המקורית הנצפית ביותר ב-Foxtel, נמכרה לשידור במדינות שונות וזכתה בשלושה פרסי לוג'י (אנ') אוסטרלים, היא חודשה לעונה שנייה באוגוסט 2023.
בישראל הסדרה זמינה ב-yes.
תקציר העלילה

הסדרה מתרחשת בעיר סידני שבאוסטרליה ובמרכזה אשלי (הארייט דייר) וגורדון (פטריק ברמאל), שני רווקים שהמפגש ביניהם נוצר במסגרת תאונה שגורמת לפציעתו של כלב. הצורך להעניק לו טיפול רפואי מביא להתפתחות מערכת יחסים בין השניים.
שחקנים ודמויות

הארייט דייר בתור אשלי מולדן.
פטריק ברמאל בתור גורדון "פלאש" קראפ.
זאק פדרסן בתור הכלב קולין מחשבונות.
אמה הארווי בתור מייגן, הקולגה וחברה של אשלי.
הלן תומסון בתור לינל, אמה של אשלי.
דארן גילשנן בתור פרופסור לי, שותפה האקסצנטרית של לינל.
ג'נבייב הגני בתור קיארה, שותפתו העסקית של גורדון.
מייקל לוגו בתור ברט, העובד של גורדון וקיארה.
טאי הארה בתור ג'יימס, האקס של אשלי.
אנני מיינרד בתור איווט, וטרינרית והאקסית של גורדון.
פרקים

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 8 | 8 | 1 בדצמבר 2022 | 1 בדצמבר 2022 |
|  | 2 | 8 | 8 | 30 במאי 2024 | 27 ביוני 2024 |
הפקה

קולין מהנהלת חשבונות היא הפקה של אולפני CBS (אנ') בשיתוף עם Easy Tiger Productions עבור קבוצת Foxtel בסידני אוסטרליה החל מפברואר 2022.
צילומי העונה השנייה החלו בנובמבר 2023, והיא עלתה לשידור ב־30 במאי 2024.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס סטלייט | 2025 | השחקן הטוב ביותר בקומדיה או סדרה מוזיקלית | פטריק ברמאל | זכייה |  |
הערות שוליים

↑  (November 23, 2022). Binge’s quirky Aussie comedy Colin From Accounts setting world alight. mediaweek. Retrieved December 12, 2024
↑  Caroline Frost (August 6, 2023). ‘Colin From Accounts’ Hit Australian Comedy, Gets Season 2 Commission. Deadline. Retrieved December 12, 2024
↑  שירי ישועה‏, "קולין מהנהלת חשבונות": הבעיה עם הסדרה הכיפית הזו - היא פשוט קצרה מדי, באתר וואלה, 27 בפברואר 2023
↑  סמדר שילוני,'"`UNIQ--nowiki-0000000E-QINU`"'"קולין מהנהלת חשבונות" הופכת תאונה שבה נדרס כלב לקומדיה מחממת לב, באתר ynet, 19 בינואר 2023
↑  Peter White (February 12, 2022). CBS Studios Lands Australian Series ‘Colin From Accounts’ For Foxtel Streamer Binge. Deadline. Retrieved December 12, 2024
↑  David Knox (December 18, 2023). Cameras roll on Colin from Accounts S2. TV Tonight. Retrieved December 12, 2024
↑  Anthony Morris (May 29, 2024). Colin From Accounts S2, Binge review: there’s more to the story. Screen Hub. Retrieved December 12, 2024
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קולין מהנהלת חשבונות (סדרת טלוויזיה)".
סויוז MS-26

סויוז MS-26 (ברוסית: Союз МС-26) היא חללית מאוישת רוסית, אשר שוגרה לתחנת החלל הבינלאומית ב-11 בספטמבר 2024. מטרת הטיסה היא להביא לתחנת החלל צוות שישתלב במשלחת מס' 71 לתחנת החלל הבין-לאומית.
צוות > המראה

רוסיה אלכסיי אובצ'ינין - מפקד
רוסיה איוואן וגנר - מהנדס טיסה
ארצות הברית דונלד פטיט - מהנדס טיסה
צוות > נחיתה

טרם נקבע
צוות > גיבוי

רוסיה סרגיי ריז'יקוב - מפקד
רוסיה אלכסיי זובריצקי - מהנדס טיסה
ארצות הברית ג'ונתן קים - מהנדס טיסה
תיאור המשימה

הרכב ראשוני של הצוות נקבע בשנת 2022. הוא כלל קומונאוטים רוסים בלבד. במהשך בהתאם לסיכומים בין רוסקוסמוס וסין נאס"א
חללית "סויוז MS-24" שוגרה ב-11 בספטמבר 2024 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.
החללית התחברה למודול "ראסווט" של תחנת החלל הבין-לאומית באותו יום. תהליך עגינה היה אוטומטי. עם החללית הגיע מטען בהיקף של כ-130 ק"ג.
באותה עת בתחנת החלל שהתה משלחת מס' 71 בפיקוד אולג קונוננקו. לאחר עזיבתו הצוות השתלב במשלחת מס' 72 בפיקוד סוניטה ויליאמס.
חללית "סויוז MS-26" נותרה מחוברת לתחנת החלל ופעלה כחללית חירום.
החללית מתוכננת לחזור לכדור הארץ באפריל 2025.
בקעת הקהילות

| --- | --- |

 מידע כללי
 סוג:  אנדרטה, מונומנט 
 על שם:  הקהילות היהודיות שהושמדו בשואה
 מיקום:  יד ושם 
 מדינה:  ישראל 
 הקמה ובנייה
 תקופת הבנייה:  ?–1992
 תאריך פתיחה רשמי:  1992 
 אדריכל:  ליפא יהלום, דן צור 
 
 קואורדינטות:  31°46′25″N 35°10′17″E﻿ / ﻿31.773555555556°N 35.17125°E﻿ / 31.773555555556; 35.17125
  (למפת ירושלים מוגדלת) בקעת הקהילות(למפת ירושלים רגילה) בקעת הקהילות(למפת הרי ירושלים רגילה) בקעת הקהילות(למפת הרי ירושלים מוגדלת) בקעת הקהילות
 
בקעת הקהילות ממעוף הציפור
תקריב אחד מלוחות הזיכרון בבקעת הקהילות
בקעת הקהילות היא אתר הנצחה בקצה המערבי של יד ושם שעל הר הרצל בירושלים, אתר שתוכנן על ידי אדריכלי הנוף זוכי פרס ישראל ליפא יהלום ודן צור. האתר נועד להנציח את הקהילות היהודיות ברחבי אירופה ובצפון אפריקה, שנהרסו או הושמדו בשואה, את שמותיהן של למעלה מ-5,000 קהילות ישראל אשר נחרבו בידי הנאצים ומשתפי הפעולה עימם, ואת מעט הקהילות ששרדו. בעת הקמת המקום נקרא האתר בקעת הקהילות החרבות, אולם שם האתר שונה בשל מחאתה של קהילת דנמרק אשר נפגעה אולם לא הושמדה בשואה.
קודם להקמת אתר ההנצחה לא היה ביד ושם אתר המנציח את הקהילות השונות.
אבן הפינה לאתר הונחה בשנת 1983, ובנייתו הושלמה בשנת 1992.
תולדות האתר

הרעיון להקמתה של בקעת הקהילות עלה בשנת 1977, בפגישה של יו"ר הנהלת יד ושם, יצחק ארד, והאגודה האמריקנית למען יד ושם בראשות אלי זבורובסקי. להקמת האתר תרמו אגודת הידידים של יד ושם בארצות הברית ואיגודים רבים של יוצאי הארצות ("לנדסמנשאפטן"). בשנת 1979 ביקש יד ושם ממשרד האדריכלים יהלום-צור להגיש הצעות לגלעד שינציח את זכרן של 5,000 קהילות יהודיות שחרבו בשואה. אמר האדריכל דן צור: "החלטנו לא לעצב גלעד או גן רגיל. רצינו להראות עולם שנחרב, הריסות, אך במקביל גם את התקומה." הרעיון התבסס על התחפרות בתוך הגבעה, כדי לבטא את הפצע שנוצר בגופו של העם היהודי. "המבנה הטופוגרפי של האתר הכתיב ירידה אליו ואחר כך עלייה לגבעה. ביקשנו להנציח עולם שנחרב, ובה בעת לציין את תחיית המתים. כשהתחלנו לשרטט את האתר, נזכרנו בחזון העצמות היבשות של הנביא יחזקאל".
האנדרטה מנציחה את הרס הקהילות ולכן דבר לא נבנה מעל פני האדמה. בקעת הקהילות נחפרה כסדרה של קברים פתוחים פעורים באדמה, מבוך של חצרות וקירות, משעולים פתוחים וחסומים. הרעיון הראשון התבסס על חפירת המבוך בתוך הקרקע. הרעיון נפסל כשהתברר כי הקרקע במקום רכה מדי. הוחלט לבצע חפירה ובתוכה ליצוק את המבוך. כחומר ליציקת המבוך נבחרו סלעים שנחצבו במחצבות אבן.
חקיקת השמות באבן

המעצבים הגרפיים דוד גרוסמן ויקי מולכו עיצבו את שמות הקהילות שנחקקו בבקעה. השניים חקרו את המקורות העתיקים על מנת לבחור את אופן עיצוב האותיות בבקעה. בין השאר חקרו מקורות ארכאולוגיים, לוחות עתיקים וכתובות בתי קברות באירופה. הם שאפו לאפיין כל קהילה באותיות מיוחדות לה. "היה לנו רעיון שמכל קהילה תילקח איזו תעודה מודפסת, ושם הקהילה יעוצב לפי אותה טיפוגרפיה. רעיון זה הצריך עבודת הכנה עצומה בהיקפה ולכן ירד מהפרק. במקום זאת פיתחנו אותיות המבוססות על אבן עברית עתיקה מלפני כ-2,000 שנה. אלה אותיות שבמפתיע מצטיינות בקו מודרני. הן הרבה יותר מודרניות מהאותיות שחקקו באירופה על מצבות."
כמקור נוסף לעיצוב האותיות תארו האדריכלים את הסיפור על רבי רבי חנינא בן תרדיון: כשהרומאים החליטו להענישו על שלימד תורה, הם עטפו אותו בספר תורה והציתוהו בעודו בחיים. כשעלה בלהבות נשאל מה הוא רואה ואמר: "גוילים נשרפין ואותיות פורחות".
"בלועזית התבססנו על אותיות קלאסיות ונייטרליות, כיוון שאין טעם לתת לקהילות שיוך ספציפי בלועזית." לא כל שמות הקהילות מופיעים באות זהה. "את האותיות של הערים עיצבנו אחרת כדי להעניק להן נוכחות. ישנם שמות אשר החלטנו לכתוב באות יותר קשה ובעלת אופי מיכאני. למשל, הכתובת 'באבי-יאר'." בתחילה תוכננה אף חקיקת שמותיהם של מחנות ההשמדה בבקעה אך הרעיון ירד מהפרק.
"זה בפירוש לא מצבה וגם לא דף גמרא. אלו הן חתימות חקוקות באבן, למען הדורות הבאים. לכל שם הקפדנו שיהיה מיקום מסוים ומיוחד. חלקה קטנה, שלא תיבלע על ידי שם אחר. הרי כל קהילה הייתה עולם ומלואו. הקפדנו שהשמות לא יהיו מיושרים לימין כמו בספר טלפונים, אלא מפוזרים באופן אינדיבידואלי."
שמות הקהילות נחרטו על כמאה קירות המפוזרים בכעשרים חצרות. החצרות מסודרות זו ביחס לזו על פי שושנת הרוחות, בהתאם למיקומן הגאוגרפי באירופה ובצפון אפריקה. שמות המקומות בעברית מייצגים את שמות הקהילות כפי שהיו מכונות בפי היהודים, בעוד השמות בלועזית הם השמות המקומיים של הקהילות. גודל האותיות מהווה אינדיקציה לגודלן היחסי של הקהילות.
שמה המקורי של הבקעה היה "בקעת הקהילות החרבות", אך עקב מחאה של יוצאי קהילת דנמרק, שכמעט כל יהודיה ניצלו מהשואה, שונה השם ל"בקעת הקהילות". בבקעת הקהילות מתקיימים אירועים המנציחים את התרבות והמסורת היהודית, וכן פעילות חינוכית עם מורים, תלמידים וחיילים, ועצרות זיכרון וכינוסים של ניצולי שואה מארגונים שונים.
מבנה האתר

האתר משתרע על שטח נרחב לרגלי הר הזיכרון. שטחו 24 דונמים, והכניסה אליו היא מבעד לשלושה שערים המדמים את שערי חומת ירושלים. לאחר הכניסה לאתר, החצוב באבן, עוברים המבקרים דרך חצרות שונות, ובהן 107 קירות מצופים אבן, עליהם חקוקים שמות חמשת אלפים הקהילות שחרבו בשואה, בעיקר באירופה, אבל גם קהילות אחרות שסבלו תחת הכיבוש הגרמני ומוראותיו, כמו בתוניסיה ובלוב.
קירות הבטון המצופים לוחות אבן בעיבוד גס נראים כעשויים אבנים ענקיות הניצבות זו על זו, בדומה לבנייה ההרודיאנית היבשה המאפיינת את הכותל המערבי. בין קירות האבן הושארו סלעים שגובהם בין שבעה לתשעה מטרים ומטרתם ליצור תחושה של אפסות האדם לעומת גודל האסון. מיקום הקהילות והחצרות השונות הוא בהתאם למיקום הקהילות ביבשת אירופה ובצפון אפריקה.
מעל קירות החצרות צמחייה שנועדה להראות את תקומת העם היהודי אחרי השואה. במרכז האתר מצוי בית הקהילות - מרכז חינוך ומחקר שנחנך ביוני 1993 בידי אלי ודיאנה זבורובסקי מניו יורק, לזכר משפחותיהם שנרצחו בשואה, ובו אודיטוריום, תצוגה ומחשבים שניתן לקבל בהם מידע על הקהילות.
לקריאה נוספת

אייל מירון, ירושלים וכל נתיבותיה, הוצאת יד בן צבי, 1996.
הערות שוליים

↑  יד ושם ירושלים, גיליון 63, עמ' 12.
↑  ידיעון יד ושם, פברואר 1992; מגזין יד ושם, 31; יד ושם ירושלים, 28.
↑  שם.
↑  תלמוד בבלי,'"`UNIQ--nowiki-00000006-QINU`"'מסכת עבודה זרה,'"`UNIQ--nowiki-00000006-QINU`"'דף י"ח, עמוד א'
↑  שם.
↑  שם.
ריפלי (סדרת טלוויזיה)

| --- | --- |

 מבוסס על:  "הכישרון של מר ריפלי" מאת פטרישה הייסמית'
 סוגה:  מותחן פסיכולוגי
 יוצרים:  סטיבן זאיליאן
 כותבים:  סטיבן זאיליאן
 בימוי:  סטיבן זאיליאן
 שחקנים:  אנדרו סקוט דקוטה פנינג ג'וני פלין אליוט סאמנר מרגריטה ביי מאוריציו לומברדי
 ארץ מקור:  ארצות הברית ארצות הברית
 שפות:  אנגלית, איטלקית 
 מקום התרחשות:  רומא, ונציה, אטראני, פלרמו, סן רמו 
 תקופת התרחשות:  שנות ה-60 של המאה ה-20 
 מספר פרקים:  8 
 הפקה
 מפיקים בפועל:  סטיבן זאיליאן גארט באש קלייטון טאונסנד גיימון קסדי בן פורקנר שרון לוי פיליפ קיל
 חברת הפקה:  Endemol Shine North America Entertainment 360 Diogenes Entertainment FILMRIGHTS Showtime Studios
 הפצה:  נטפליקס
 צלמים:  רוברט אלסוויט
 מוזיקה:  ג'ף רוסו
 אורך פרק:  44–76 דקות
 שידור
 רשת שידור:  נטפליקס
 תקופת שידור מקורית:  4 באפריל 2024 – הווה 
 קישורים חיצוניים
 דף התוכנית ב-IMDb
 
ריפלי (באנגלית: Ripley) היא מיני-סדרת מתח פסיכולוגית אמריקאית המבוססת על רומן הפשע של פטרישיה הייסמית' משנת 1955, "הכישרון של מר ריפלי", בה מככבים אנדרו סקוט, ג'וני פלין ודקוטה פנינג בתפקידים הראשיים. המיני-סדרה בת שמונה פרקים והיא נוצרה, נכתבה ובוימה על ידי סטיבן זאיליאן. זהו העיבוד הטלוויזיוני הראשון לרומן של הייסמית', לאחר שהופקו לו בעבר העיבודים הקולנועיים "לעין השמש" משנת 1960 ו"הכישרון של מר ריפלי" משנת 1999.
המיני-סדרה עלתה לשירות הזרמת המדיה "נטפליקס" ב-4 באפריל 2024.
רקע עלילתי

בניו יורק במהלך שנות ה-60 של המאה ה-20, נשכר טום ריפלי, אדם צעיר המוצא את מחייתו באמצעות "כישוריו" כאמן הונאות, על ידי אדם אמיד לשכנע את בנו האובד לחזור הביתה מאיטליה; אך עד מהרה מגלה טום כי בעצם כניסתו לחייו הנוחים והנינוחים של דיקי גרינליף, הוא הכניס את עצמו לתסבוכת מורכבת של הונאה, שקרים ורצח.
צוות השחקנים והדמויות > דמויות ראשיות

אנדרו סקוט – טום ריפלי
דקוטה פנינג – מארג' שרווד
ג'וני פלין – דיקי גרינליף
אליוט סאמנר – פרדי מיילס
מרגריטה ביי – סיונורה באפי, בעלת הבית של ריפלי.
מאוריציו לומברדי (אי') – המפקח פייטרו רביני.
צוות השחקנים והדמויות > דמויות אורחות

קנת' לונרגן – הרברט גרינליף
אן קיוזאק – אמילי גרינליף
בוקאם ודביין – אלווין מקרון
ויטוריו ויויאני – מתאו
לואי הופמן – מקס יודר
פישר סטיבנס – אדוארד טי. קוואנה
ג'ון מלקוביץ' – ריבס מינו
הפקה > פיתוח

ב-25 בספטמבר 2019, הוכרז על ליהוקו של אנדרו סקוט לגילום דמותו של טום ריפלי בעיבוד טלוויזיוני שיעובד על בסיס רומני הריפליאדיה של פטרישיה הייסמית'. את העיבד הטלוויזיוני, שהתעתד לכלול שמונה פרקים, הזמינה רשת "שואוטיים" מסטיבן זאיליאן, שהופקד על כתיבת ובימוי המיני-סדרה. זאיליאן הסביר כי עיבוד הרומנים כמיני-סדרה ולא כסרט עלילתי ”"אפשר לי להיות נאמן יותר לסיפור, לטון ולניואנסים המעודנים של העבודה של הייסמית'. [ניסיתי] לגשת לעיבוד באופן שבו אני מדמיין שהיא הייתה ניגשת אליו בעצמה.” זאיליאן אף שימש כמפיק בפועל לצד גארט באש, גיימון קסדי, בן פורקנר, שרון לוי ופיליפ קיל. על אף שפותחה במקור כמיני-סדרה, נמסר כי על פי החלטת הרשת המשדרת תהיה אפשרות להפקת עונות נוספות.
הפקה > ליהוק

בספטמבר 2019, נמסר על ליהוקו של סקוט לגילום דמותו של טום ריפלי, בינואר 2020, על ליהוקו של ג'וני פלין לגילום דמותו של דיקי גרינליף, ובמרץ 2021, על ליהוקה של דקוטה פנינג לגילום דמותה של מארג' שרווד. בדצמבר 2021, נמסר על ליהוקו של אליוט סאמנר לצוות השחקנים בתפקיד משני. ג'ון מלקוביץ', שגילם את דמותו של ריפלי בסרט "המשחק של ריפלי" משנת 2002, לוהק לגילום דמותו של ריבס מינו, דמות משנית המופיעה ברומנים המאוחרים של הייסמית'.
על גילום הדמות, הצהיר סקוט: ”אתה לא מכניס לחשבון את הדעות, את הגישות הקודמות שהיו לאנשים לגבי טום ריפלי... אני צריך לאזור אומץ ליצור גרסה משלנו ואת ההבנה שלי לגבי הדמות... זה היה תפקיד כבד עבורי. היה לי קשה נפשית ופיזית מאוד.” בנוסף, תיאר סקוט את תהליך הבנת דמותו של ריפלי כ"מפרכת", והסביר: ”יש דברים מסוימים שאני יכול להבין, אבל דברים אחרים – זו בעצם הריקנות שלפעמים קשה להתמודד איתה.”
הפקה > צילומים

במקור התעתדו צילומי המיני-סדרה להתחיל באיטליה בספטמבר 2020, אך מאוחר יותר נדחו לשנת 2021. על הצילומים הופקד הצלם רוברט אלסוויט, שצילם את כל שמונת הפרקים במצלמות דיגיטליות של Arri Alexa LF. בפברואר 2023, נמסר כי המיני-סדרה נמצאת בשלבי הפוסט-פרודקשן הראשוניים שלה. צילומי המיני-סדרה התקיימו בעדשת מצלמת שחור-לבן. על בחירה זו הסביר זאיליאן: ”במהדורה של ספר "ריפלי" שהיה לי על השולחן שלי היה צילום שחור-לבן מעורר על הכריכה. בזמן שכתבתי החזקתי את התמונה הזו במוחי. שחור ולבן מתאים לסיפור הזה – וזה היה מדהים.”
הפצה

במקור, נמסר כי המיני-סדרה תעלה לשידור ברשת "שואוטיים", אך בפברואר 2023, דיווחה "Deadline Hollywood כי זכויות הפצת ושידור המיני-סדרה נרכשו על ידי שירות הזרמת המדיה "נטפליקס". המיני-סדרה עלתה לשירות ב-4 באפריל 2024.